**MINISTARSTVO MORA, PROMETA I INFRASTRUKTURE**

Na temelju članka 97. stavka 5. Zakona o cestama („Narodne novine“, broj 84/11, 22/13,54/13, 148/13, 92/14 i 110/19) ministar mora, prometa i infrastrukture donosi

**PRAVILNIK O DOPUNI PRAVILNIKA O PRIJENOSU JAVNIH CESTA I NERAZVRSTANIH CESTA**

Članak 1.

(1) Dopunjuje se stavak 5. u članku 8. Pravilnika o prijenosu javnih i nerazvrstanih cesta („Narodne novine“, broj 86/12) na način da se iza prve rečenice dodaje sljedeći tekst: „Ukoliko koncesija prestaje prije isteka ugovorenoga roka trajanja koncesije, u slučaju da su predavatelj i primatelj pravne osobe ovlaštene za upravljanje javnim cestama, prijenos se treba provesti u roku od najdulje 3 godine od dana prestanka koncesije. Predavatelj i primatelj međusobnim sporazumom dužni su urediti pitanja upravljanja i održavanja javne ceste do izvršenja prijenosa iste“.

Članak 2.

Ovaj Pravilnik stupa na snagu osmoga dana od dana objave u „Narodnim novinama“.

Klasa:

Urbroj:

Zagreb, \_\_\_\_\_\_\_\_\_\_\_ 2021.

Ministar

Oleg Butković